recursal/SuperWikiNEXT-32B huggingface dataset:
Stockholms blodbad skildra i Blodbadstavlan.
**Stockholms blodbad** var dei mange avrettingane som fann stad i Stockholm den 8. og 9. november 1520. Hendingane blei sette i gang like etter kroninga av Kristian II, som etter blodbadet blei kjend som «Kristian Tyrann» i Sverige.
Gjestene ved kroningsfesten blei tilkalla til eit møte på slottet. Erkebiskop Gustav Trolle sitt krav om økonomisk kompensasjon for blant anna rivinga av Almarestäkets borg førte til eit spørsmal om den tidlegare riksforstandaren Sten Sture den yngre og tilhengjarane hans hadde gjort seg skuldige i kjetteri. Med bakgrunn i kyrkjerett blei nær 100 personar avretta dei følgjande dagane. Blant dei avretta fanst mange frå aristokratiet som hadde støtta Sturepartiet i åra før.

Kjelder
-------

1. ↑  Mardal, Magnus A.; Opsahl, Erik (18. februar 2019). «Stockholms blodbad». *Store norske leksikon* (på norsk).
2. ↑  Lindqvist 1993, s. 13
3. ↑  «Stockholms blodbad». *Nationalencyklopedins*. Henta 8. januar 2014.

* *Denne artikkelen bygger på «Stockholms blodbad» frå Wikipedia på svensk, den 6. november 2019.*

Wikipedia på svensk oppgav desse kjeldene:

* Lindqvist, Herman: *Historien om Sverige. Historien om Gustav Vasa och hans söner och döttrar*, Norstedt, Stockholm 1993. ISBN 91-1-912652-2. Libris 8221106.
**Sylvia Jebiwott Kibet** (fødd 28. mars 1984) er ein tidlegare langdistanseløpar frå Kenya. Ho vann i 2009 VM-sølv på 5 000 meter, ein prestasjon ho gjentok to år seinare.

Aktiv
-----

Kibet enda på fjerdeplassen på 5 000-meteren under VM 2007 i Osaka, slått med fattige 0,05 sekund av landskvinna Priscah Cherono, og på ny under dei olympiske leikane i Bei Jing året etter. Også då ho i Bislett Games 2009 sette personbeste på halvmila med 14.37,7 vart Kibet nummer fire. Under verdsmeisterskapen i Berlin to månader seinare sprang ho inn til sølv på spesialdistansen, slått av landskvinna Vivian Cheruiyot. 23. mai 2010 forbetra Kibet i Shanghai den personlege rekorden til 14,31,9, enno ein gong kom ho på fjerdeplass. På 5 000 meter under VM 2011 vart det dacapo på forrige VM; Cheruiyot tok gull og Kibet sølv.

### Medaljar og plasseringar i internasjonale meisterskap

* VM 2007 i Osaka: Nr 4 – 14.59,26
* OL 2008 i Beijing: Nr 4 – 15.44,9. Endra til nr 3 og bronsemedalje i 2017 da Elvan Abeylegesse mista medaljen på grunn av doping.
* VM 2009 i Berlin: Sølvmedalje – 14.58,3, bakom Vivian Cheruiyot (14.57,9)
* VM 2011 i Daegu: Sølvmedalje – 14.56,2, bakom Vivian Cheruiyot (14.55,3)

Referansar
----------

1. ↑  
«2008-12 Olympic Doping Re-Test – An Update-Update» (på engelsk). OlympStats. 26. september 2017. Arkivert frå originalen 24. mai 2022. Henta 9. april 2023. «2008 Women’s Athletics 5,000 metres. Elvan Abeylegesse (TUR) [Silver] disqualified. Advance Meseret Defar (ETH) to silver, and Sylvia Kibet (KEN) to bronze.»

Kjelder
-------

* *Denne artikkelen bygger på «Sylvia Jebiwott Kibet» frå Wikipedia på engelsk, den 25. juli 2020.*
**Mark Thomas Lawrenson** (fødd 2. juni 1957) er ein irsk tidlegare fotballspelar frå Preston. Han var midtstoppar på Liverpool FC i tida 1981-88. Lawrenson spelte 39 landskampar for Irland.

Karriere
--------

### Klubbspel

Lawrenson fekk sin ligadebut med Preston i 1975. Sommaren 1977 vart han han, mot 100 000 pund, overført til Brighton. I 1979 var han med å sikre klubbens fyrste opprykk til 1. divisjon. Etter fire år i Brighton vart han Liverpool-spelar sommaren, mot ein kostnad på 900 000 pund. Fram til han la opp i 1988 var han med om å vinne europacupen 1984, den engelsk ligaen fem gongar, FA-cupen 1986 og ligacupen tre år på rad.

### Landslagsspel

I tida frå april 1977 til november 1987 deltok Lawrenson i 39 av Irlands landskampar. Han skåra 4 landslagsmål. Både då Irland vann 2 – 1 over Nederland i ein VM-kvalifiseringskamp i 1980, og slo Skottland 1 – 0 på bortebane i ein EM-kvalifiseringskamp i 1987, vart Lawrenson matchvinnar.

### Merittar

* Ligameister: 1981, 1983, 1984, 1986 og 1988 for Liverpool FC
* Vinnar av FA-cupen: 1986 for Liverpool FC
* Vinnar av den engelske ligacupen: 1982, 1983, 1984 for Liverpool FC

Kjelder
-------

* eu-football

---

* *Denne artikkelen bygger på «Mark Lawrenson» frå Wikipedia på engelsk, den 5. november 2021.*


|  |  |
| --- | --- |
| Autoritetsdata | 
* Store norske leksikon

 |
Den portugisiske cisterna El Jadida i Marokko.
Moderne sisterne.
**Cisterne** eller **sisterne** (latin *cisterna*, som er avleidd frå *cista*, som tyder kiste/kasse, som igjen kjem frå det greske ordet *kistê*, som tyder kurv) er eit ilåt for ei væske, vanlegvis vatn. Cisterner vert oftast bygd for å samle inn og lagre regnvatn. Cisterner skil seg gjerne frå brunnar ved den vasstette kledninga. Moderne cisterner har kapasitet frå å halde på nokre få liter til å vere store vasstankar som kan halde fleire kubikkmeter, noko som gjer dei til vassreservoar.

Cisterner tetta med gips og kalk er avdekt i neolittiske landsbyer i Midtausten, til dømes ved Ramad og Lebwe, og ved slutten av 3000-talet fvt. som ved Jawa i nordaustlege Libanon, var cisterner vesentlig nyskapande teknikkar for vasshandtering i varme og tørre jordbrukssamfunn.

Kjelder
-------

* *Denne artikkelen bygger på «Cisterne» frå Wikipedia på bokmål, den 4. oktober 2014.*
	+ *Wikipedia på bokmål oppgav desse kjeldene:*

1. ↑   Miller, Robert (februar 1980): «Water use in Syria and Palestine from the Neolithic to the Bronze Age» i: *World Archaeology*, 2.3 (s. 331-341) s. 334.
2. ↑   Roberts, N. (1977): «Water conservation in ancient Arabia» i: *Proceedings of the Seminar for Arabian Studies* **7**, s. 134-146

Bakgrunnsstoff
--------------

* The Homestead Cistern, korleis byggje ei cisterne.
* Skilnaden mellom regntunner og innhaustingssystem Arkivert 2013-10-17 ved Wayback Machine.
Koordinatar: 34°18′00″N 36°07′00″E﻿

**Qurnat as Sawdā’** er det høgaste fjellet i Libanon og Levanten med ei høgd på 3 088 meter over havet.

Geografi og klima
-----------------

Qurnat as Sawda har eit alpint klima med kjølige somrar. Temperaturen om sommaren når vanlegvis 10-15 ºC, men kan gå ned til kring 0-5 ºC om natta. Vinteren er lang på dette fjellet (oktober til seint i april) med temperaturar frå -20 til -45 ºC. Snøfallet er kring 10-12 meter kvart år, og smeltar ikkje før i midten av juni. Frost er vanleg gjennom sommaren. Fjell i Libanon på over 1800 meter er dekte av snø nesten fire månader av året og toppar over 2 500 m er dekte av snø kring halve året.

Fjelltoppen er kjend for å ha mange snøras.

Religiøs mellomalderlitteratur
------------------------------

I Jacobus de Vorgaine sin *Aurea Legenda* planta Noa eit heilag tre på dette fjellet etter å ha overlevd syndefloden. Vorgaine skreiv at frøa til dette treet vart gjeven til Set av ein engel i Edens hage.

Sjå òg
------

* Libanesisk geografi

Kjelder
-------

* *Denne artikkelen bygger på «Qurnat as Sawda'» frå Wikipedia på engelsk, den 15. august 2014.*

1. ↑  «Qurnat al-Sawdāʾ». *Britannica Online Encyclopedia*. Encyclopædia Britannica. Henta 15. august 2014.
2. ↑  www.mount-lebanon.com
3. ↑  []

Bakgrunnsstoff
--------------

* Peakbagger.com: Qurnat as Sawdā’

|  |  |
| --- | --- |
| Autoritetsdata | 
* GeoNames

 |
**«Alternative fakta»** er ei frase som vart brukt av presidentrådgjevar Kellyanne Conway den 22. januar 2017 i aktualitetsprogrammet *Meet the Press* på fjernsynskanalen NBC i USA. I programmet freista ho å forsvare pressesekretær Sean Spicer sine usanne utsegner om kor mange som var til stades på Donald Trump sin innsettingsseremoni som president. Når ho kom under press i intervjuet med Chuck Todd i å forklare kvifor «Spicer ytra(r) ei beviseleg løgn», svarte Conway «Ikkje overdriv, Chuck. Du seier det er ei løgn, og ... pressesekretæren vår, Sean Spicer, gav alternative fakta.» Todd svara med å seie «alternative fakta er ikkje fakta. Dei er usanningar.» Conway svara at det ikkje nokon eksakt vitskap å telja publikum på over ein million menneske, og at utsegner frå Spicer ikkje kunne provast å vere sanne eller usanne.

Conway sin bruk av omgrepet «alternative fakta» for å skildra kva er sett på som usanningar, vart hånt på sosiale medium, og kraftig kritisert av Dan Rather, Jill Abramson, og Public Relations Society of America. Uttrykket vart omfattande skildra som orwellsk, og salet av romanen *1984* har auka med 9500 prosent, slik at boka vart bestseljar på Amazon.com.

Kjelder
-------

* *Denne artikkelen bygger på «Alternative facts» frå Wikipedia på engelsk, den 29. januar 2017.*

Referansar

1. ↑  Bradner, Eric (January 22, 2017). «Conway: Trump White House offered 'alternative facts' on crowd size». *CNN*.
2. ↑  Graham, David (January 22, 2017). «'Alternative Facts': The Needless Lies of the Trump Administration». *The Atlantic*. Henta January 22, 2017.
3. ↑  Swaine, Jon (January 22, 2017). «Trump presidency begins with defense of false 'alternative facts'». *The Guardian*. Henta January 22, 2017.
4. ↑  Jaffe, Alexandra (January 22, 2017). «Kellyanne Conway: WH Spokesman Gave 'Alternative Facts' on Inauguration Crowd». *NBC News*. Henta January 22, 2017.
5. ↑  Blake, Aaron (January 22, 2017). «Kellyanne Conway says Donald Trump's team has 'alternative facts.' Which pretty much says it all.». *Washington Post*. Henta January 22, 2017.
6. ↑  Conway: Trump spokesman gave 'alternative facts' (New York Post, 22 January 2017)
7. ↑  Stableford, Dylan (22 January 2017). «Kellyanne Conway cites 'alternative facts' in tense interview with Chuck Todd over false crowd size claims». *Yahoo! News* (på engelsk). Henta 23. januar 2017.

Bakgrunnsstoff
--------------
**Kaninøyane** (tyrkisk **Tavşan adaları** eller **Karayer adaları**) er ei lita tyrkisk øygruppe nord i Egearhavet. Dei ligg om lag 7 km utanfor kysten av fastlandet i den tyrkiske provinsen Çanakkale, 10 km nord for øya Bozcaada (Ténedos) og 13 km sørvest for inngangen til Dardanellane. Den største øya i gruppa er *Tavşan adası* eller *Kaninøya* er om lag 2 km lang og 600 meter brei. I sør ligg dei tre små holmane *Pırasa*, *Orak* og *Yılan*.

Kaninøyane vart politisk og strategisk viktige tidleg på 1900-talet, fordi territorialfarvatnet er viktig for å kontrollere inngangen til Dardanellane. Dei vart gjevne til Tyrkia med Lausanne-traktatane.

Kjelder
-------

* *Denne artikkelen bygger på «Rabbit Islands (Çanakkale)» frå Wikipedia på engelsk, den 6. august 2012.*
	+ *Wikipedia på engelsk oppgav desse kjeldene:*

1. ↑  *Gezenbilir.com*: "Yelkenciler için Kuzey Ege"
2. ↑  Peace Treaty of Lausanne, 1923

Koordinatar: 39°56′2″ N 26°3′54″ E﻿

|  |  |
| --- | --- |
| Autoritetsdata | 
* GeoNames

 |
Teppemyr på Yell på Shetlandsøyane, med noko torvuttaking.
**Terrengdekkande myr** eller **teppemyr** er eit myrområde som dannar eit samanhengande dekke i terrenget, både over høgdedrag, flatar og skråningar. Dei vert danna i fuktig klima. 

Det finst teppemyrer fleire stader på den nordlege halvkula, med veldokumenterte døme i Irland og Storbritannia. Store delar av tundraen i Russland og Nord-Amerika kvalifiserer også som teppemyr. I Noreg finst dei i kyst- og fjordstrøk frå Agder til Troms. Attverande teppemyrer blir rekna som ei sterkt truga landskapsform i Noreg.

På den sørlege halvkula er teppemyrer mindre utvikla ettersom store delar av landmassen her ligg på låge breiddergarder. Miljøtypen er likevel rapportert frå Patagonia, Falklandsøyane og New Zealand. På den subantarktiske Macquarieøya finst det teppemyrer kalla «dundyner» (*featherbeds*) på heva landområde som kan vera opptil 5 m djupe. Dei skjelv når ein går på dei, og kan vera farlege å kryssa.

Teppemyrer og menneske
----------------------

I nokre delar av Europa har ein kopla utbreiinga av teppemyrer med avskoging utført av førhistoriske kulturar.

Torv frå myrer har fleire stader vore brukt som brensle og til andre føremål. Store uttak av torv kan truga teppemyrene, og fleire av dei er no verna. Sliabh Beagh og Bellacorick på Irland og Airds Moss i Skottland er døme på verna teppemyrer.

Kjelder
-------

1. ↑  Gorham, E. (1957). The development of peatlands. Quarterly Review of Biology, 32, 145–66.
2. ↑  Keddy, P.A. (2010). Wetland Ecology: Principles and Conservation (2nd edition). Cambridge University Press, Cambridge, UK.
3. ↑  Arroyo, M.T.K. P. Mihoc, P. Pliscoff and M. Arroyo-Kalin. (2005). The Magellanic moorland. P. 424-445 in L.H. Fraser and P.A. Keddy (eds.). The World’s Largest Wetlands: Ecology and Conservation. Cambridge University Press, Cambridge, UK.
4. ↑  Hince, Bernadette (2000). *The Antarctic Dictionary: A Complete Guide to Antarctic English*. Melbourne: CSIRO Publishing. s. 126. ISBN 0643102329.
5. ↑  Moore, P. D. (1973). The influence of prehistoric cultures upon the initiation and spread of blanket bog in upland Wales. Nature, 241, 350–353.

* Mæhlum, Lars (20. juli 2009), «terrengdekkende myr», *Store norske leksikon*, henta 21. november 2013

---

* *Denne artikkelen bygger på «Blanket bog» frå Wikipedia på engelsk, den 24. februar 2017.*
|  |
| --- |
| ***«Alternativ»***  Singel av Lillian Harriet og Inger Lise Rypdal |
|  |
| **Land** | Noreg |
| **Språk** | Norsk |
| **Utgjeve** | 1973 |
| Låtskrivar(ar) | Torbjørn Daleng og Gerd Johansen |
|

**«Alternativ»** er ein song av Lillian Harriet og Inger Lise Rypdal fr 1973. Songen vart skriven av Torbjørn Daleng og Gerd Johansen.

Eurovision
----------

### Melodi Grand Prix 1973

«Alternativ» deltok i Melodi Grand Prix 1973, den norske uttakinga til Eurovision Song Contest 1973 i Luxembourg i Luxembourg. Songen vart framført på norsk av Lillian Harriet med eit lite orkester, og så på nytt av Inger Lise Rypdal med eit stort orkester. Bidraget enda på fjerdeplass med 36 poeng.

Fotnotar
--------

1. ↑  «MGP 1973» (på norsk). OGAE Norge. Henta 7. juli 2014.
2. ↑  «Norway 1973» (på engelsk). esc-history.com. Henta 7. juli 2014.
3. ↑  «NORWEGIAN FINAL 1973» (på engelsk). natfinals.50webs.com. Henta 7. juli 2014.

| * v
* d
* e
Songar i Melodi Grand Prix 1973 |
| --- |
| *Rett deg opp***·** *Det er jo sant***·** *Om du kunne***·** *Å for et spill***·** *Alternativ* |
| Fier |
| --- |
| Sentralparken i Fier Sentralparken i Fier |
| 

|  |
| --- |
|  |
| **Byvåpenet til Fier** |

 |
| Styresmakter |
| Land  Region | Albania  Fier |
| Geografi |
| Flatevidd - By |  621 km² |
| Innbyggjarar  - By (2011) | 120 655 |
| Koordinatar | 40°42′0″N 19°30′0″E﻿Koordinatar: 40°42′0″N 19°30′0″E﻿ |
| Tidssone | CET (UTC+1) |
| Plassering |
| Fier kommune innafor regionen FierFier kommune innafor regionen Fier |

**Fier** er ein by og ein kommune i regionen Fier i Albania. Kommunen ligg i den sørlege delen av landet og grensar i sør til regionen Vlorë. I vest ligg Adriatarhavet.

Kommunen vart oppretta gjennom ei admininistrasjonsreform i 2014, ved at den tidlegare bykommunen Fier vart slått saman med landkommunane Cakran, Mbrostar Ura, Libofshë, Qendër, Dërmenas, Topojë, Levan, Frakull, Portëz. Dei tidlegare kommunane inngår no som kommunaleiningar i den nye storkommunen. Kommunen har hovudsete i Fier.

Ved folketeljinga i 2011 hadde den dåverande bykommunen 55 845 innbyggjarar, medan dei 10 kommunane som i dag utgjer storkommunen Fier, til saman hadde 120 655 innbyggjarar.

Tidlegare administrativ inndeling
---------------------------------

Fram til år 2000 var dei tidlegare by- og landkommunane ein del av distriktet Fier. Den dåverande bykommunen omfatta berre sjølve byen Fier.

Referansar
----------

1. 1 2  Folketeljing 2011
2. 1 2  Kommunereforma i 2014
3. ↑  Regionreforma i 2000
**Bård Jørgen Elden** (fødd 17. juni 1968) frå Namdalseid er ein norsk, tidlegare kombinertrennar og seinare -trenar. Under VM 1989 var han med på det norske laget som vann gull i lagkonkurransen. Han vann ein siger i verdscupen i kombinert i 1989 og vart noregsmeister i 1992. Elden hadde sin styrke i langrennsløypa og hadde oftast beste langrennstid. Han representerte Namdalseid IL

Han er bror til skirennaren Trond Einar Elden.

Karriere
--------

Elden debuterte i verdscupen i mars 1987 i Kavgolovo og vart nummer elleve. Året etter vart han som best nummer åtte i eit verdscuprenn. 21. januar 1989 vann han sitt fyrste og einaste verdscuprenn i Breitenwang, på plassane bak fylgde Stanislaw Ustupski frå Polen og Klaus Sulzenbacher frå Austerrike. Ein månad etter var det klart for ski-VM i Lahti, der bror hans tok ein klar siger i den individuelle tevlinga. Endå større var sigersmarginen for begge brørne Elden og Trond Arne Bredesen då dei tre sigra i lagtevlinga.

Bård Jørgen Elden heldt frå å tevle i kombinert, men var berre sjeldan i stand til å utfordre dei aller beste i kampen om pallplassane. Sjølv om han var den beste langrennsløparen av kombinertløparane hadde han som oftast for mykje tid å ta att etter hoppinga i bakken. Dermed fekk han knappast høve til å representere Noreg i dei internasjonale meisterskapane. Eit unnatak var ski-VM 1993 i Falun der han vart nummer åtte i den individuelle øvinga, men sidan Noreg hadde tre utøvarar høgre oppe på resultatlista fekk han ikkje plass på tremannslaget som deltok i lagtevlinga.

### Trenar

Frå 1998 var Elden hopptrenar og åra 2003-06 sjef for det USA-amerikanske kombinertlandslaget. Han var trenar for Johnny Spillane då denne vart verdsmeister i 2003. Våren 2006 overtok han som sjef for det norske kombinertlandslaget. Perioden 2009-12 var han landslagstrenar for Austerrike, eit landslag som noterte seg for mange triumfar i dei gjeldande åra.

### Besteplasseringar i internasjonale renn og meisterskap

* 1988: Nr 8 i Seefeld
* 1989: Vinnar i Breitenwang. Gullmedalje i lag i ski-VM i Lahti
* 1990: Nr 5 i Kavgolovo
* 1991: To gongar nr 9
* 1991/92: Nr 3 i Strbske Pleso
* 1993: Nr 8 i ski-VM i Falun. Nr 6 i Schonach
* 1994: Nr 5 i Vuokatti
* 1995: Nr 5 i Sapporo
* 1995/96: Nr 2 i Steamboat Springs
* 1996/97: Nr 6 i Steamboat Springs

### Medaljar og besteplasseringar i noregsmeisterskap

* Ski-NM 1989: Sølvmedalje på Geilo
* Ski-NM 1990: Nr 5 på Gjøvik
* Ski-NM 1991: Nr 5 i Misvær
* Ski-NM 1992: Gullmedalje i Trondheim
* Ski-NM 1993: Bronsemedalje på Lillehammer
* Ski-NM 1994: Bronsemedalje i Vegårshei
* Ski-NM 1995: Nr 6 i Oslo
* Ski-NM 1997: Nr 5 i Mo i Rana

Bakgrunnsstoff
--------------

* Bård Jørgen Elden i fis-ski.com
* Bård Jørgen Elden i olympedia.org
* 

* (en) Bård Jørgen Elden – Profil og resultatoversikt i olympiske konkurransar på *sports-reference.com*.
Prinsippskisse for eit vertikalt missil-avfyringssystem på skip
**Vertikalt missil-avfyringssystem** (engelsk *Vertical Launching System, VLS*) er eit missil-avfyringssystem som vert brukt ombord på ubåtar og overflateskip i fleire marinar rundt om i verda. Systemet er utvikla frå avfyringssystema for ballistiske missil ombord på ubåtar (SSBN). Fleire av systema kan brukast med ei rekkje ulike missil. Det amerikanske Mk 41 VLS, som er montert i dei norske fregattane i Fridtjof Nansen-klassa, kan verta med brukt mellom anna RIM-162 ESSM Evolved Sea Sparrow Missil, RIM-66 Standard, RIM-161 Standard missile 3 og Tomahawk kryssarmissil.

Mk41 VLS ombord på USS «San Jacinto».
Nokre system, som Mk 41 VLS og Mk 57 VLS, er «hot launch»-system. Det vil seia at motoren på missilet vert starta medan det står i utskytingsrøyret. «Cold launch»-system fungerer slik at missilet vert skote ut av røyret før motoren startar.

Kjelder
-------

* *Denne artikkelen bygger på «Vertikalt missil-avfyringssystem» frå Wikipedia på engelsk, den 17. april 2017.*
**Ingebrigt Nordbye** (4. januar 1828–9. mai 1873) var ein næringsdrivar og stortingsmann frå Selbu i Sør-Trøndelag.

Nordbye var son til lensmannen i Selbu. Sjølv gjekk han realskulen i Trondheim, arbeidde så som kontorist hos futen i Strinda. Han overtok slektsgarden Kvello i Selbu i 1846, der han bygde ei kornmylne og dreiv landhandel. Dessutan var han skogvaktar og tømmermmerkar for ein trelasthandlar busett i Trondheim.

Han var ordførar i Selbu frå 1856 til -73 og kasserar i den lokale sparebanken 1859-73. I tillegg var han medlem av forlikskommisjonen 1864-73 og av matrikkel-kommisjonen i Gauldal fogderi. Han deltok i kristenlivet som formann i misjonsforeininga i Selbu.

Nordbye representerte Søndre Trondhjems amt på Stortinget i 1868-69 og 1871-73, men var permittert i 1872-sesjonen. Heile tida han var tingmann sat han som medlem av justiskomiteen. Han døydde i hovudstaden, under stortingsopphaldet der, 45 år gammal.

Kjelder
-------

* Lindstøl, Tallak:*Stortinget og Statsraadet 1814-1914*. Kristiania, 1914
|  |
| --- |
| ***«Rett deg opp»***  Singel av Gro Anita Schønn og Stein Ingebrigtsen |
|  |
| **Land** | Noreg |
| **Språk** | Norsk |
| **Utgjeve** | 1973 |
| Låtskrivar(ar) | Bernt Erik Tylden og Kjellaug Hopsnes |
|

**«Rett deg opp»** er ein song frå 1973 av Gro Anita Schønn og Stein Ingebrigtsen. Songen er skriven av Bernt Erik Tylden og Kjellaug Hopsnes.

Eurovision
----------

### Melodi Grand Prix 1973

«Rett deg opp» deltok i Melodi Grand Prix 1973, den norske uttakinga til Eurovision Song Contest 1973 i Luxembourg i Luxembourg. Songen vart framført på norsk av Gro Anita Schønn med eit lite orkester, og så på nytt av Stein Ingebrigtsen med eit stort orkester. Bidraget enda på femte- og sisteplass med 29 poeng. Songen fekk vere med i tevlinga av di «Solskinn på vår vei» vart diskvalifisert.

Fotnotar
--------

1. 1 2  «MGP 1973» (på norsk). OGAE Norge. Henta 7. juli 2014.
2. ↑  «Norway 1973» (på engelsk). esc-history.com. Henta 7. juli 2014.
3. ↑  «NORWEGIAN FINAL 1973» (på engelsk). natfinals.50webs.com. Henta 7. juli 2014.

| * v
* d
* e
Songar i Melodi Grand Prix 1973 |
| --- |
| *Rett deg opp***·** *Det er jo sant***·** *Om du kunne***·** *Å for et spill***·** *Alternativ* |
**Veronika Vítková** (fødd 9. desember 1988) er ein tsjekkisk skiskyttar, fødd i Vrchlabí og busett i Jilemnice, som vart verdsmeister i mixstafett i 2015 og tok OL-sølv i same øvinga i 2014.

Aktiv
-----

Veronika Vítková under VM 2013 i Nové Město na Moravě
Vítková har sidan 2008 delteke i alle dei store meisterskapane, men femteplassen på 15 km i VM i skiskyting 2009 er hennar beste individuelle prestasjon. I staden har ho fått vere med å vinne tre medaljar i mixstafett; VM-bronse 2013 på heimebane i Nové Město na Moravě, OL-sølv i 2014 i Sotsji, samt VM-gull i 2015 i Kontiolahti. Alle medaljane vart vunne i lag med Gabriela Soukalová og Ondřej Moravec.

Vítková kunne for fyrste gong stige pallen i verdscupen då ho vart nummer to i ein jaktstart i Oberhof vinteren 2013. Ho tok sin hittil einaste siger i et verdscuprenn i nettopp Oberhof 9. januar 2015, trass i at ho måtte gå to strafferundar i sprinttevlinga. Til saman har ho ni pallplassar i verdscupen pr 2016, nesten alle i 2014- og 2015-sesongane.

Kjelder
-------

* *Denne artikkelen bygger på «Veronika Vítková» frå Wikipedia på tysk, den 2. mars 2016.*
**Ingebret Gulliksson Grude** (26. juli 1794–19. mars 1851) var ein norsk gardbrukar og stortingsmann frå Klepp i Rogaland. Kristoffer Grude var sonesonen hans.

Far hans var gardbrukar i Klepp. Sjølv gjekk han lite i skule, «lærte at skrive av en gammel original skolelærer». Frå 1821 var han gardbrukar på Grude. Som gardbrukar var han tiltaksam, fekk premi frå landbruksselskapet i 1832. Han var medlem av heradsstyret 1837-51, ordførar 1837-45 og 1850-51. Elles var han forlikskommissær og utskiftingsmann. Mellom 1822-50 deltok han i 418 utskiftingar og skyldsettingar.

Grude var 2. representant frå Stavanger amt på Stortinget i 1836 og på omframstortinget 1836-37. I 1836 var han medlem av bankkomiteen. Fire gonger i perioden 1833-51 hamna han på frå fyrste til fjerde varamannsplass.

Han døydde på garden sin i Klepp i 1851.

Kjelder
-------

* Lindstøl, Tallak:*Stortinget og Statsraadet 1814-1914*. Kristiania, 1914
* Biografisk informasjon om Ingebret Gulliksson Grude NSD Norsk senter for forskningsdatas politikararkiv

|  |  |
| --- | --- |
| Autoritetsdata | 
* PolSys

 |
Video av Yinal, som snakkar adygisk og kabardinsk.
**Kabardinsk**, tidvis også kalla **austtsjerkessiskk** og **austcircassisk**, er eit nordvestkaukasisk språk som hovudsakleg blir tala i regionen Kabardino-Balkaria. Her bru rundt 520 000 av dei totalt 1 632 500 talarane. Dei fleste talarane utanfor Kabardinia-Balkaria bur i Tyrkia.

Det finst fleire ulike variantar av språket, der dei to største er **kabardinsk** og **beslenejsk**. Det har berre to fonetiske vokalar, men kring 46 konsonantar, der kring 23 er frikativar.

Kabardinsk er nært i slekt med adygisk, som også blir kalla vesttsjerkessisk. Sjølv om dei skil seg leksikalt, morfologisk og syntaktisk, er dei gjensidig forståelege. 

Ein har skrive språket har med fleire ulike skriftsystem. I 1825 blei det utvikla ein variant av det arabiske alfabetet, og i 1829 kom eit skriftsystem basert på det kyrilliske alfabetet. På 1800-talet kom også dei første bøkene ut på kabardinsk. Etter den russiske revolusjonen blei det brukt både eit arabisk og eit kyrilliskbasert alfabet. I 1923 blei det også innført ei skrift som bygde på det latinske alfabetet, men dette blei erstatta av kyrilliske bokstavar i 1936. Dei adygiske og kabardinske skriftsystema er svært ulike, noko som har minka den gjensidige forståinga.

Kjelder
-------

1. 1 2  Lewis, M. Paul, red. (2009). «Ethnologue report for language code: kbd». *Ethnologue: Languages of the World* (på engelsk). SIL International. Henta 4. mai 2011.
2. 1 2  Lando, Steve: *Europas tungomål*, Nomen förlag, Visby 2010, s. 640. ISBN 978-91-7465-075-4.
3. 1 2  Vamling, Karina. «Tjerkesserna – splittring och återförening» (PDF). *Språk- och litteraturcentrum*. Lunds universitet. Arkivert frå originalen (PDF) 11 mars 2012. Henta 4. mai 2011.  Arkivert 2012-03-11 ved Wayback Machine.

* *Denne artikkelen bygger på «Kabardinska» frå Wikipedia på svensk, den 9. april 2021.*

Bakgrunnsstoff
--------------

 Wikipedia på **kabardinsk**


|  |  |
| --- | --- |
| Autoritetsdata | 
* GND
* UNESCO lang

 |
**Inger-Lise Skarstein** (fødd **Haug**, 6. juli 1937 i Oslo) er ein norsk politikar for Høgre. Ho vart innvald på Stortinget frå Hordaland i 1977. Ho er òg kjent for å ha vore kanalvert i NRK. I 1959 vart ho den første kanalverten i NRK TV, og var blant anna hallodame (TV-vertinne) den første kvelden NRK sende offisielle sendingar 20. august 1960. Ho var i nærare sju år styreleiar i stiftelsen Norsk Kulturarv. Skarstein var medlem av fylkestinget i Hordaland 1975-1979. Ho har hatt ei rekkje andre verv, blant anna som leiar av Byggeskikkutvalet til Staten, styremedlem i landsstyret for Noregs Naturvernsforbund og styremedlem i Fortidsminnesamskipnaden sin hovedstyre. I 1998 vart ho tildelt Kongen sin fortenstemedalje i gull for innsatsen sin for
friluftsliv, naturvern og kultur gjennom engasjementet sitt i frivillige organisasjonar og i politisk arbeid.

Inger-Lise Skarstein er gift med kringkastingsmannen Jakob Skarstein.

Stortinget sitt presidentskap
-----------------------------

* 8. oktober 1981–30. september 1985 - Første varapresident i Odelstinget

Stortingskomitéer
-----------------

* 1985–1989 - medlem i Samferdslekomitéen
* 1981–1985 - sekretær i Samferdselskomitéen
* 1981–1985 - mellombels nestformann i Samferdselskomitéen
* 1981–1985 - sekretær i Samferdslekomitéen
* 1977–1981 medlem i Kommunal- og miljøvernkomitéen

Kjelder
-------

* *Denne artikkelen bygger på «Inger-Lise Skarstein» frå Wikipedia på bokmål, den 19. desember 2015.*

1. ↑  Norges første kjendis av Unn Conradi Andersen, Dagbladet.no 18. mars 1999
2. ↑  Styret, Norsk Kulturarv, besøkt 16. desember 2009.
3. ↑  Bergens Tidende, 28. november 1998.

Bakgrunnsstoff
--------------

* Stortinget.no - Biografi

|  |  |
| --- | --- |
| Autoritetsdata | 
* Store norske leksikon
* Lokalhistoriewiki
* PolSys

 |
**Ingebrigt Ingebrigtsson Huus** (28. mai 1868–1957) var ein norsk gardbrukar frå Singsås i Sør-Trøndelag som møtte på Stortinget i åra 1919-27. Han representerte einmannskrinsen Gauldalen og partiet Venstre perioden 1919-21, sidan var han representant for Sør-Trøndelag fylke og Bondepartiet.

Huus var son til ein leiglending i Singsås. Skulevinteren 1888/89 gjekk han amtsskulen. I 1892 kjøpte han farsgarden Hus i Singsås av Røros koparverk, og vart sjølveigarbonde.

Frå kring hundreårsskiftet var Huus ein sentral mann i styringa av Singsås herad. Han var ordførar 1904-16 og på ny 1934-37. Elles var han med i fattigstyret og ei rad andre utval i heradet.

Ved stortingsvalet 1918 lukkast Huus å vinne stortingsmandatet frå Gauldalen krins. Han representerte då partiet Venstre i perioden 1919-21. Etter Landmannsforbundet (Bondepartiet) stilte liste til stortingsvalet 1921, melde Huus overgang og vart vald til tingmann frå Sør-Trøndelag, både då og i 1924. Alle dei ni sesjonane han var stortingsrepresentant hadde han sete i Vegkomiteen, dei siste tre sesjonane som sekretær i komiteen. Perioden 1922-24 var han også varapresident i Odelstinget, og under Riksretten 1926/27 var han med å frikjenne Berge-regjeringa.

Huus var landsstyremedlem i Bondepartiet 1921-24 og 1928-34. Perioden 1922-26 var han landsstyremedlem i Norges Bondelag. Han var også medlem i Selbukommisjonen av 1928 som arbeidde med å selje skogseigedomane i Ths. Angells stiftelse, og frå 1933 var han medlem i Tilsynskommisjonen for Dovrebanen og Rørosbanen.

Kjelder
-------

* Stortingsbiografi Arkivert 2017-04-06 ved Wayback Machine.

|  |  |
| --- | --- |
| Autoritetsdata | 
* PolSys

 |
**Oppvind** eller **nedvind** (**luftlommer** eller **lufthol**) er vertikale luftrørsler i atmosfæren. Område i atmosfæren med kaldare eller varmare luft enn omgivnadane fører til vertikale rørsler. Ei lomme med varm luft vil ha mindre tettleik enn omgivnadane, og vil stige heilt til ho kjem opp i luft som anten er varmare eller har mindre tettleik. Det motsette skjer for luftmassar som er kaldare enn omgivnadane, og dette fører til ei nedoverretta rørsle kalla subsidens. Når store, varme og fuktige luftmassar er involvert, kan desse danne store skyer, og torevêr. 

Vertikale luftrørsler kan òg oppstå i samband med lågtrykk (oppvind) og høgtrykk (subsidens). Lufta som strøymer inn mot eit lågtrykksenter ved bakken vil konvergere nær senteret, og den einaste retninga lufta då kan ta er oppover. Det motsette skjer i høgtrykk der lufta strøymer bort frå høgtrykket ved bakken, og ein får ei nedoverretta luftrørsle for å erstatte lufta som forsvinn.

Konsekvensar
------------

Oppvind og nedvind er ein av hovudårsakene til turbulens for luftfart, og er hovudårsaka til at flypilotane prøver å unngå område med uvêr. I ekstreme tilfelle kan fallvind og mikroutbrot føre til alvorlege flyulukker. 

Fallvindar kan lokalt føre til store skadar, ikkje ulik dei ein ser etter ein tornado. Ein kan derimot skilje skadar ved fallvind frå tornadoar ved at skadane har eit sirkelforma mønster ut frå senteret av fallvindområdet. Tornadoar har kraftig vind innover mot senteret, og vil dra skadane innover.
|  |
| --- |
| ***«Ingen sol finner vei (til min gate)»***  Singel av Inger Jacobsen og Jan Høiland |
|  |
| **Land** | Noreg |
| **Språk** | Norsk |
| **Utgjeve** | 1964 |
| Låtskrivar(ar) | Karl Westby og Egil Hagen |
|

**«Ingen sol finner vei (til min gate)»** er ein song av Inger Jacobsen og Jan Høiland, gjeven ut i 1964. Songen vart skriven av Karl Westby og Egil Hagen.

Eurovision
----------

### Melodi Grand Prix 1964

«Ingen sol finner vei (til min gate)» deltok i Melodi Grand Prix 1964, den norske uttakinga til Eurovision Song Contest 1964 i København i Danmark. Songen vart framført på norsk av Inger Jacobsen med eit lite orkester, og så på nytt av Jan Høiland med eit stort orkester. Bidraget enda på femte- og sisteplass med 38 poeng.

Fotnotar
--------

1. ↑  «MGP 1964» (på norsk). OGAE Norge. Henta 6. juli 2014.
2. ↑  «Norway 1964» (på engelsk). esc-history.com. Henta 18. juni 2014.
3. ↑  «NORWEGIAN FINAL 1964» (på engelsk). natfinals.50webs.com. Henta 18. juni 2014.

| * v
* d
* e
Songar i Melodi Grand Prix 1964 |
| --- |
| *Spiral***·** *Hvor?***·** *God gammel firkantet vals***·** *La meg være ung***·** *Ingen sol finner vei (til min gate)* |
Koordinatar: 21°43′25.6″N 53°39′26″E﻿

**Shaybah oljefelt** er eit stort produksjonsområde for råolje i Saudi-Arabia, kring 40 km nord for ørkenen Rub' Al-Khali. Det ligg kring 10 km sør for grensa til Abu Dhabi i Dei sameinte arabiske emirata, som er ei rett linje strekt gjennom ørkenen. Det ligg 40 km sør for den austlege delen av Liwa-oasen i Abu Dhabi.

Shaybah vart utvikla for å hente ut olje frå Shaybah-feltet. Det vart grunnlagd av Saudi Aramco i 1990-åra, og før dette fanst det berre humpete stiar som vart nytta av geologane som utforska denne aude ørkenregionen. Alt materiale for å byggje Shaybah vart transportert 800 km frå Dhahran til Shaybah via veg.

Shaybah har bustader for 1 000 mann, administrative kontor, ei flystripe, ein brannstasjon, fritidsområde, verkstader og kraftstasjonar. Det går ein 650 km lang fiberoptisk kabel frå Shaybah til hovudradiosystemet ved Abqaiq.

Då det vart oppretta var det estimert at Shaybah-feltet inneheld 14 had estimated reserves of over 14 milliardar fat med råolje og 710 km³ med gass. Saudi Aramco sette prosjektet i drift i 1998. Oljereservoaret ligg 1494 meter under overflata og er 122 meter tjukt. Oljerøyrleidninga frå Shaybah-feltet til Abqaiq er 638 km lang og 735 km lang med røyra innafor sjølve feltet. 

Vêret i Shaybah er ekstremt med temperaturar som fell til 10 ºC om natta på vinteren til 50 ºC på dagen om sommaren. Her er ofte sandstormar.

Kjelder
-------

* *Denne artikkelen bygger på «Shaybah oil field» frå Wikipedia på engelsk, den 22. desember 2015.*
	+ *Wikipedia på engelsk oppgav desse kjeldene:*

Bakgrunnsstoff
--------------

* Shaybah sett frå rommet
**Boopsie**, eigentleg **Barbara Ann Boopstein**, er ein fast figur i teikneserien Doonesbury, og har vore med frå hausten 1971. Ho har i alle år vore i følgje med fotballspelaren B.D.. 

Då Boopsie først synte seg, var ho cheerleader, tenåring, og ute av stand til å halde ei tankerekkje eller seia ei setning utan å fnise. Boopsie vart innført til dels som ein motvekt til feministen Nichole, og dels som eit slag midtside-jente. Opp gjennom serien har ho hatt ei rekkje roller, først som cheerleader, seinare som New Age-kanalisator og alternativist, oppteken av sjølvutvikling på 80-talet, modell for Playboy og tredjerangs filmstjerne i Hollywood. Dette siste karriere-løpet gjekk ikkje bra, like mykje av di B.D. var manager, og han var svært eigekjær.

Då Boopsie tok til å kanalisere for alvor, vart ho snart talerøyr for den 30.000 år gamle krigaren Hunk-Ra. Når han "tok over" skifta Boopsie utsjånad og framstod med ville auge og amasone-rustning. Omgjevnadene tok dette med stor ro, og dottera Samantha bad berre om å "få mora" når Hunk-Ra blanda seg i kva samtale det skulle vera. Under desse seansane var Boopsie både fordømmande og profetisk, men dei kom til ei avtale der den gamle krigaren laut halde seg unna med tida. 

Samantha vart fødd på 90-talet, og var lenge ein tru kopi av mora. Boopsie og B.D. flytte inn i det gamle Walden-kollektivet, der dei bur i lag med Zonker Harris, som har mange drag sams med Boopsie. Zonker er noko nær profesjonell barnevakt for Samantha.
Koordinatar: 59°35′00″N 17°30′00″E﻿

Stockholmsvägen i «Gamla» Bålsta
Åbergs museum
**Bålsta** er ein svensk tettstad som ligg i Uppsala län i landskapet Uppland. Det er administrasjonssenter i Håbo kommun. I 2005 hadde Bålsta 13 430 innbyggjarar og eit areal på 10,61 km².

Bålsta ligg ved E18, cirka 50 km nordvest for Stockholm og 40 km sør for Uppsala.

Av Håbo kommunes 19 000 innbyggjarar bur drygt 14 500 i Bålsta; dei fleste innflytta etter 1970. Ein stor del av arbeidstakarane i Bålsta er pendlarar, hovudsakleg til Stockholm og Uppsala, men òg til Arlanda. Sidan 2001 er Bålsta endestasjon for Stockholms pen deltågs linje 35 frå Stockholm.

I Bålsta finst eit mindre kjøpesenter. Det finst òg svømmehall, ishall, bowlinghall og friidrettsarena.

I 2002 bygde Lasse Åberg eit museum i Bålsta, Åbergs museum. Det ligg på ein gamal gard i nærleiken av Väppeby gard. 

Bålsta er òg kjend for biblioteket sitt. I 2006 blei biblioteket nominert til «Årets bibliotek» saman med Luleå bibliotek og Nordiska Afrikainstitutets bibliotek. Vinnar blei Nordiska Afrikainstitutets bibliotek.

Skulestrid
----------

Bålsta er kjend for frå og med 1995 å ha drive gjennom *Skola 2000* i alle grunnskulane i kommunen, noko som blei lagt merke til i heile skulesverige, dessutan utanlands. I 2003 var det berre to kommuner der avgangselevane hadde dårlegare resultat (middelkarakter) enn i Håbo kommune. I 2004 fekk kommunen kraftig kritikk av Skolverket for mellom anna manglar i den «pedagogiske utforminga» i skulane. I 2005 og 2006 hadde avgangselevane sine middelkarakterar derimot auka. På grunn av misnøye med skulen har mange foreldre dei seinare åra engasjert seg i ein foreldreforeining.

Kjelder
-------

* *Denne artikkelen bygger på «Bålsta» frå Wikipedia på bokmål, den 30. juni 2012.*
	+ *Wikipedia på bokmål oppgav desse kjeldene:*

1. ↑  Tätorter; arealer, befolkning 2005, Befolknings- och arealfakta frå SCB, oppdatert 11. mars 2008
2. ↑  Föräldraföreningen För Framtida[*daud lenkje*]

Bakgrunnsstoff
--------------

|  |  |
| --- | --- |
| Autoritetsdata | 
* VIAF
* GeoNames
* MusicBrainz (area)

 |
**Luftkrigsskulen** er ein treårig høgskule som utdannar offiserar for Luftforsvaret. Skulen vart oppretta i 1949 og ligg i Kuhaugen leir i Persaunvegen i Trondheim. 

Luftkrigsskulen høyrer til Forsvarets høgskole. Han er ein av Forsvaret sine tre krigsskular. Dei andre to er Krigsskulen (Hæren) og Sjøkrigsskulen (Sjøforsvaret).

Skulen hadde først tilhald ved Akershus festning i Oslo. Grunna plassproblem flytta skulen til Fornebu i 1955. Utbygginga av Fornebu lufthamn medførte at skulen måtte flytte på ny; denne gongen vart Kuhaugen leir i Trondheim valt. Leiren vart rusta opp og utvida, og Luftkrigsskulen flytta inn i 1961.

Luftkrigsskulen skal utdanne offiserar for dagens og framtidas norske forsvar. Gjennom ei grunnleggjande profesjonsutdanning skal kadettane få ei akademisk utdanning av høg kvalitet i kombinasjon med ei praktisk retta leiarutdanning som tilfredsstiller Forsvarets krav og samfunnets verdioppfatningar. Utdanninga skal gjere kadettane i stand til å handle etisk medvite og effektivt.

Kjerneområdet til skulen er luftmakt og leiing. Desse emna blir studerte frå ulike faglege tilnærmingar i ein nasjonal og internasjonal samanheng. Det blir dessutan undervist i økonomi, språk og realfag. I 2007 hadde skulen 120 studieplassar. Skulen har to utdanningsnivå: LKSK I og LKSK II. Begge nivåa varer i to år. Det første nivået er ei grunnleggjande offisersutdanning, medan det andre utdannar offiserar for høgare leiarstillingar i Luftforsvaret. I det siste studieåret skriv kadettane ei oppgåve som gjev tittelen bachelor i militære studium. Kadettane er organiserte i eit eige forum, Kadettsamfunnet.

Kjelder
-------

1. ↑  «Fou ved Luftkrigskolen», *Forsvaret* (på norsk bokmål), henta 8. juli 2021

Bakgrunnsstoff
--------------

* luftkrigsskolen.no Arkivert 2013-01-12 ved Archive.is
Namnetrekket til Marius Petipa
**Marius Petipa** (fødd 11. mars 1819 i Marseille, daud 14. juli 1910 i Russland) var ein fransk ballettdansar og koreograf som verka mange år i Russland. Petipa er rekna som den mest innverknadsrike ballettmeisteren og koreografen i balletthistoria.

Liv
---

Petipa er kjend for den lange karrieren sin som ballettmeister ved den keisarlege balletten i St. Petersburg, ein posisjon han hadde frå 1871 fram til 1903. Han skapte over femti ballettar, der ein del har overlevd i ulike versjonar, anten i original eller rekonstruerte frå den opphavlege forma si.

Petipa var framgangsrik både som leiar og lærar og koreograferte mellom anna *Svanesjøen* i 1895, *Tornerose* 1890 og *Nøtteknekkaren* i 1892.

Petipa gjenoppliva ei stor mengd verk som var blitt skapt av andre ballettmeistrar. Fleire av desse omarbeidingane skulle gå vidare til å blir utgåvene som alle etterfølgjande produksjonar la til grunn. Dei best kjende av desse er Le Corsaire, Giselle, La Esmeralda, Coppélia, La Fille Mal Gardée (med Lev Ivanov) og Svanesjøen (med Lev Ivanov).

Kjelder
-------

1. ↑  «Биография». Arkivert frå originalen 3. mars 2016. Henta 2. mars 2016.

* *Denne artikkelen bygger på «Marius Petipa» frå Wikipedia på bokmål, den 19. januar 2021.*
	+ *Wikipedia på bokmål oppgav desse kjeldene:*
* *Bra Leksikonet av bøker*. 1978.


|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* GND
* LCCN
* ISNI
* BNF
* BNF (data)
* SUDOC
* NLA

 |
**Ludwig Leitner** (24. februar 1940–21. mars 2013) var ein austerriksk-vesttysk skirennar, fødd og død i Mittelberg i Vorarlberg, som vart verdsmeister i kombinasjon under dei olympiske leikane i Innsbruck i 1964.

Aktiv
-----

Leitner representerte Austerrike då han deltok i VM i alpine greiner 1958 i Bad Gastein, der han vart som best nummer ni i slalåm. Året etter fekk han tysk statsborgarskap og representerte sidan Vest-Tyskland. Under Vinter-OL 1960 i Squaw Valley kom han på fjerdeplassen i slalåm, eitt tidels sekund bakom bronsevinnar Charles Bozon frå Frankrike. I VM i alpine greiner 1962 i Chamonix vart Leitner nummer fem i slalåm. Han presterte såpass bra i dei andre øvingane at han fekk bronsemedaljen i kombinasjonen.

Under dei olympiske vinterleikane 1964 i Innsbruck kom Leitner på femteplass både i slalåm og utfor, og vart nummer åtte i storslalåm. Samanlagt gjorde desse tre prestasjonane at Leitner kunne innkassere eit VM-gull i kombinasjon, ei grein som ikkje stod på OL-programmet.

I 1966 vart Leitner nummer fem i slalåm for tredje gong på rad i eit stort skimeisterskap. Ved meisterskapen i Chile tok han også ein kombinasjonsmedalje for tredje gong på rad, som i 1962 i ein bronsemedalje. To år seinare enda han på tolvteplassen både i slalåm og utfor under Vinter-OL 1968 i Grenoble.

Ymse
----

Leitner var i 1969 «stand-in» for hovudrolle-spelaren George Lazenby i filmen *James Bond i hemmelig tjeneste*.

Leitner dreiv eit hotell i heimstaden Mittelberg, ein landsby som har vegsamband med Tyskland, men ikkje med resten av Austerrike.

Kjelder
-------

* *Sportsboken*, aktuelle årgangar
* *Denne artikkelen bygger på «Ludwig Leitner» frå Wikipedia på tysk, den 13. desember 2014.*


|  |  |
| --- | --- |
| Autoritetsdata | 
* VIAF
* GND
* Munzinger (sport)

 |
**Marita Lange** (fødd 22. juni 1943) er ein tysk tidlegare friidrettsutøvar frå Halle an der Saale som vann sølvmedaljar i kulestøyt under sommarleikane i Mexico-byen i 1968 og ved europameisterskapen 1971, dessutan EM-bronsar i 1966 og 1969. Ho representerte Aust-Tyskland.

Lange var ein av dei tre beste kulestøytarane i verda på kvinnesida i tida 1966-71, landskvinna Margitta Gummel og sovjetiske Nadesjda Tsjisjova dei andre. I alle dei fire store internasjonale meisterskapane i perioden måtte Lange sjå seg overgått av den eine, eller av begge desse utøvarane. Dermed enda ho opp med to sølvmedaljar og to bronsemedaljar i utandørsmeisterskapane. Våren 1969 vann derimot Lange kuletevlinga i innandørs-EM i Beograd. I 1970 vart ho austtysk meister i kulestøyt. Sin personlege rekord oppnådde Lange i Aust-Berlin den 25. august 1974 då kula landa på 19,40 meter. Ho la opp same hausten.

### Medaljar og plasseringar i internasjonale meisterskap

* EM 1966 i Budapest: Bronsemedalje – 16,96 m
* OL 1968 i Mexico by: Sølvmedalje – 18,78 m, bakom Margitta Gummel (19,61 m)
* EM 1969 i Aten: Bronsemedalje – 18,56 m
* EM 1971 i Helsinki: Sølvmedalje – 19,25 m, bakom Nadesjda Tsjisjova (20,16 m)
* OL 1972 i München: Nr 6 – 18,85 m
* EM 1974 i Roma: Nr 6 – 18,60 m

Kjelder
-------

* *Denne artikkelen bygger på «Marita Lange» frå Wikipedia på tysk, den 20. oktober 2018.*
Koordinatar: 31°30′55.43″N 34°56′9.59″E﻿

**Shekef** (hebraisk skrift שֶׁקֶף) er ein moshav sør i det sentrale Israel søraust for Kiryat Gat og vest for Hebron i Lakhish regionale kommune. Han vart grunnlagd av Herut-rørsla med Betar og støtte frå Jewish Agency i 1981 som ein del av Stjernelandsby-planen til Ariel Sharon i eit forsøk på å busetje området kring Den grøne linja for å utvide deijødiske busetjingane i linje med Hebron-fjellet. Kring 500 meter aust for landsbyen, på andre sida av Israel si sperring på Vestbreidda, ligg den palestinske landsbyen Beit Awwa.

Folketalet i 2006 var 300 innbyggjarar. Moshaven ligg i syne av grensa mellom fjella og ørkenen, og innafor eit naturreservat. Moshaven er omgjeve av naturleg skog og planteliv. Det vert hovudsakleg dyrka druer og grønsaker i moshaven.

Namnet «Shakaf» er henta frå den eldre landsbyen Umm al-Shakaf, som ligg nær den noverande moshaven.

Kjelder
-------

* *Denne artikkelen bygger på «Shekef» frå Wikipedia på engelsk, den 11. september 2015.*
	+ *Wikipedia på engelsk oppgav desse kjeldene:*


| * v
* d
* e
Lakhish regionale kommune |
| --- |
| Moshavar | Ahuzam**·** Amatzia**·** Lakhish**·** Menuha**·** Nehora**·** Noga**·** Nir Hen**·** Otzem**·** Sde David**·** Sde Moshe**·** Shahar**·** Shekef**·** Tlamim**·** Yad Natan**·** Zohar |
| Fellesbusetnad | Haruv |


|  |  |
| --- | --- |
| Autoritetsdata | 
* GeoNames

 |
| Cirencester  |
| --- |
| MarknadsplassenMarknadsplassen Marknadsplassen |
| Plassering |
| 

Cirencester is located in

 |
| Styresmakter |
| Land |  Storbritannia |
| Konstituerande land |  England |
| Grevskap | Gloucestershire |
| Distrikt | Cotswold |
| Geografi |
| Innbyggjarar  - By (2001) | 19 000 |
| Koordinatar |  51°43′″N 1°58′″W﻿Koordinatar: 51°43′″N 1°58′″W﻿ |
| Diverse annan informasjon |
| Postnummer | GL7 |
| Telefon-retningsnummer | 0 1285 |
| 
 Commons har multimedium som gjeld: **Cirencester**
 |

**Cirencester** er ein by i Gloucestershire i England, 150 km nordvest frå London. Han ligg ved elva Churn, ei sideelv til Themsen, og er den største byen i Cotswolds. I Cirencester ligg det kjente Royal Agricultural College, den eldste høgskulen for landbruk i den engelskspråklege verda. I romersk tid heitte Cirenchester **Corinium** og var andre største byen etter *Londinium*, dagens London. eit museum med ei stor samling, *Corinium Museum*, dokumenterer denne tida.

Det romerske amfiteateret ved Corinium Dobunnorum

Historie
--------

Den lokale keltiske stamma *Dobunni* var namngjevar for den romerske borgen Corinium Dobunnorum som vart etablert rundt 50 e.Kr. Når grensa for det romerske Britannia vart flytta nordover vart det til ein romersk civitas. Tre viktige romerske vegar møttest i Cirencester, mellom anna Fosse Way frå *Lindum* (Lincoln) til *Aquae Sulis* (Bath). Rundt slutten av 200-talet fekk Cirencester ein bymur som omslutta cirka éin km², noko som gjorde han til den nest største byen i den romerske provinsen på den tida. I 312 vart han hovudstad for provinsen *Britannia Prima*. Byen hadde eit forum, ein basilika og eit amfiteater, sistnemnde ligg i dag i utkanten av byen og har vore gjenstand for utgravingar på 1800-talet og 1960-talet.

Etter romersk tid har byen framleis hatt ein viss betydning. Eit slag mellom regionale kongar fann stad her i 628. I mellomalderen var striden mellom byborgarane og klosteret om den lokale makta viktig. Sidan 1100-talet ville borgarane at Cirencester vart ein borough med lokal administrasjonsrett og plass i parlamentet, mens abbeden hadde Lord of the Manor-tittelen frå kongen. Etter 1538 gjekk rettane over til ein lokal adelsmann utan at kravet til borgarane vart innfridd.

Ull, veving og handel med ullstoff har, truleg sidan romersk tid, vore kjelda til velstanden i byen.

Bakgrunnsstoff
--------------

* Byadministrasjonens heimeside
* Corinium Museum Arkivert 2010-12-08 ved Wayback Machine. heimeside
* Side om Cirencester amfiteater

|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* GND
* LCCN
* NKC
* GeoNames
* MusicBrainz (area)

 |